Jou sterre vir die naweek, 6-7 Mei 2017
JY LEES NOU Jou sterre vir die naweek, 6-7 Mei 2017
Die sterre bevoordeel ’n praktiese aanslag en georganiseerdheid.
Moenie so vasgevang word in persoonlike projekte dat jy geliefdes se behoeftes afskeep nie. Oktober is ’n puik maand vir liefde en romanse.
Die kollig val vandag op romantiese verhoudings.
Ander bewonder jou natuurlike waardigheid. Moet jou nie in 2017 te veel afsonder nie; jy het ander se steun en insette nodig om projekte van stapel te stuur.
Benut jy Venus se besoek aan jou teken ten volle? Hierdie naweek is die ideale tyd om ’n storm los te flirt of ’n paar ou gunsies op te eis terwyl jy mense bekoor en hulle oortuig van jou denkrigtings.
Laat iets jou wakker lê? Hierdie naweek bied ’n vriend of kollega jou verstandige raad. Wees slim genoeg om dit te aanvaar.
Jy bedoel dit goed, maar moenie te veel van jou tyd, talente en energie afstaan nie. Dit is ’n goeie naweek om aan ’n ou verhoudingsprobleem aandag te gee of ’n misverstand diplomaties op te los.
Krewe is romantiese en sentimentele skepsels, maar moenie op die ou end ’n verliefde martelaar word nie. Tans help Pluto jou om die besluit te neem om ’n verhouding ten goede te vernuwe.
Leeus kan baie hardkoppig wees wat hul gewoontes en oortuigings betref. Probeer hierdie naweek meer aanpasbaar te wees terwyl jy ’n moeilike situasie met ’n behendige, diplomatieke aanslag beredder.
Moenie na die hoogste stresrat oorskakel nie. Probeer om jou minder te bekommer en meer te fokus terwyl jy huidige take afhandel voor jy nuwes aandurf. Sit ook tyd opsy vir ontspanning en verfrissing.
Hoe goed ken jy jou geliefdes? Jy kan nog soveel ontdek terwyl jy dieper delf en waardevolle insigte kry oor die binnewerke van ’n sekere gesinslid – en van jouself.
Groepsaktiwiteite word bevoordeel – solank jy bereid is om toegewings te maak. Moenie alles glo wat ’n kind, tiener, vriend/in of kennis jou vertel nie; jy hoor dalk nie die volle verhaal nie.
Jou studievermoëns is hierdie naweek aan die brand. Plaas iets of iemand onder die mikroskoop terwyl jy ’n sprankelende geheim of twee oopvlek. Moenie die proses afjaag nie.
Steenbokke is uitstekende organiseerders, uitmuntende planmakers en puik bestuurders. Probeer hierdie naweek meer met ander saamwerk, anders kan kollegas of familielede dalk weier om hul samewerking te gee.
Beskou jy ’n huidige situasie dalk deur ’n rooskleurige bril? Doen hierdie naweek jou bes om meer onderskeidend te wees sodat jy dinge kan begin sien soos dit werklik is.
Venus bevorder jou emosionele welsyn terwyl jy daarop konsentreer om goed te voel. Moenie jou bekommer oor wat ander doen nie; fokus liewer op ’n genotvolle persoonlike projek.